L 151/70
FI
Euroopan unionin virallinen lehti
2.6.2022
(14)
Kun otetaan huomioon biosidivalmisteen käyttömenetelmät ja arviointielimeltä saatavilla olevat tiedot, biosidivalmisteen lupahakemuksessa tai hakemuksen arvioinnin aikana ei ole yksilöity tällaisia teknisiä tai järjestelyihin liittyviä toimenpiteitä.
(15)
Sen vuoksi komissio katsoo, että biosidivalmiste täyttää asetuksen (EU) N:o 528/2012 19 artiklan 1 kohdan b alakohdan iii alakohdassa säädetyn kriteerin edellyttäen, että biosidivalmisteen lupaan ja merkintöihin sisältyy sen käyttöä koskeva seuraava edellytys: ”Manuaalisen kastamisen ja automatisoidun ruiskutuksen yhteydessä on käytettävä kemikaaleja läpäisemättömiä eurooppalaisen standardin EN 374 vaatimukset täyttäviä suojakäsineitä (luvanhaltija määrittelee käsineiden materiaalin valmistetiedoissa) ja suojahaalaria, joka on vähintään eurooppalaisessa standardissa EN 13034 määriteltyä tyyppiä 6, automatisoidun kastamisen yhteydessä on käytettävä kemikaaleja läpäisemättömiä eurooppalaisen standardin EN 374 vaatimukset täyttäviä suojakäsineitä (luvanhaltija määrittelee käsineiden materiaalin valmistetiedoissa), ja vastakäsitellyn puutavaran manuaalisen jatkokäsittelyn yhteydessä on käytettävä kemikaaleja läpäisemättömiä eurooppalaisen standardin EN 374 vaatimukset täyttäviä käsineitä (luvanhaltija määrittelee käsineiden materiaalin valmistetiedoissa).
Tämä ei estä työnantajia soveltamasta neuvoston direktiiviä 98/24/EY ja muuta työterveyttä ja -turvallisuutta koskevaa unionin lainsäädäntöä.”
(16)
Jos luvanhakija yksilöi tehokkaita teknisiä tai järjestelyihin liittyviä toimenpiteitä ja lupaviranomainen katsoo, että nämä toimenpiteet vähentävät altistumista saman verran tai enemmän, tai lupaviranomainen yksilöi itse toimenpiteitä, jotka vähentävät altistumista saman verran tai enemmän, näillä toimenpiteillä olisi kuitenkin korvattava henkilönsuojainten käyttö ja ne olisi täsmennettävä biosidivalmisteen luvassa ja merkinnöissä.
(17)
Komissio antoi 15 päivänä helmikuuta 2021 hakijalle asetuksen (EU) N:o 528/2012 36 artiklan 2 kohdan mukaisesti mahdollisuuden esittää kirjallisia huomautuksia.
Hakija ei esittänyt huomautuksia.
(18)
Tässä päätöksessä säädetyt toimenpiteet ovat pysyvän biosidivalmistekomitean lausunnon mukaiset,
ON HYVÄKSYNYT TÄMÄN PÄÄTÖKSEN:
1 artikla
Biosidivalmisterekisterissä tapausnumerolla BC-XP022475-16 yksilöity biosidivalmiste täyttää asetuksen (EU) N:o 528/2012 19 artiklan 1 kohdan b alakohdan iii alakohdassa säädetyn ehdon sillä edellytyksellä, että biosidivalmisteen lupaan ja merkintöihin sisältyy sen käyttöä koskeva seuraava edellytys: ”Manuaalisen kastamisen ja automatisoidun ruiskutuksen yhteydessä on käytettävä kemikaaleja läpäisemättömiä eurooppalaisen standardin EN 374 vaatimukset täyttäviä suojakäsineitä (luvanhaltija määrittelee käsineiden materiaalin valmistetiedoissa) ja suojahaalaria, joka on vähintään eurooppalaisessa standardissa EN 13034 määriteltyä tyyppiä 6, automatisoidun kastamisen yhteydessä on käytettävä kemikaaleja läpäisemättömiä eurooppalaisen standardin EN 374 vaatimukset täyttäviä suojakäsineitä (luvanhaltija määrittelee käsineiden materiaalin valmistetiedoissa), ja vastakäsitellyn puutavaran manuaalisen jatkokäsittelyn yhteydessä on käytettävä kemikaaleja läpäisemättömiä eurooppalaisen standardin EN 374 vaatimukset täyttäviä käsineitä (luvanhaltija määrittelee käsineiden materiaalin valmistetiedoissa).
Tämä ei estä työnantajia soveltamasta neuvoston direktiiviä 98/24/EY ja muuta työterveyttä ja -turvallisuutta koskevaa unionin lainsäädäntöä.”
Jos luvanhakija yksilöi teknisiä tai järjestelyihin liittyviä toimenpiteitä ja lupaviranomainen katsoo, että niillä saavutetaan sellainen altistumisen vähennys, joka on yhtä suuri tai suurempi kuin ensimmäisessä kohdassa tarkoitettuja suojavarusteita käyttämällä saavutettu vähennys, tai lupaviranomainen yksilöi itse toimenpiteitä, joilla saavutetaan sellainen altistumisen vähennys, joka on yhtä suuri tai suurempi kuin ensimmäisessä kohdassa tarkoitettuja suojavarusteita käyttämällä saavutettu vähennys, kyseisiä toimenpiteitä on kuitenkin käytettävä kyseisten henkilönsuojainten sijasta ja ne on täsmennettävä biosidivalmisteen luvassa ja merkinnöissä.
Siinä tapauksessa ei sovelleta velvoitetta sisällyttää tietoihin ensimmäisessä kohdassa säädetty biosidivalmisteen käyttöä koskeva edellytys.